**Οδηγός για πρωτοετείς προπτυχιακούς φοιτητές**

**Τμήματος Επικοινωνίας και ΜΜΕ**

**Εθνικού και Καποδιστριακού Πανεπιστημίου Αθηνών**

Το Τμήμα Επικοινωνίας και Μέσων Μαζικής Ενημέρωσης (ΕΜΜΕ) του Εθνικού και Καποδιστριακού Πανεπιστημίου Αθηνών (ΕΚΠΑ) ανήκει στη Σχολή Οικονομικών και Πολιτικών Επιστημών (ΟΠΕ) και στεγάζεται στο Γρυπάρειο Μέγαρο (Σοφοκλέους 1). Τα μαθήματα γίνονται στον 1ο, 2ο και 3ο όροφο του κτηρίου επί της Σοφοκλέους 1 , σε δύο αίθουσες στο κτήριο επί της Ιπποκράτους 7 (1ος όροφος) και σε κανονικές συνθήκες εκτός περιόδου πανδημίας στο αμφιθέατρο Αγγελοπούλου (Αριστείδου 11).

Η θυρίδα της Γραμματείας για την εξυπηρέτησή των προπτυχιακών φοιτητών του Τμήματος βρίσκεται Σοφοκλέους 1, 1ος όροφος 104 γραφείο και λειτουργεί Δευτέρα, Τετάρτη και Παρασκευή 10:00-13:00. Από τη θυρίδα μπορείτε να λαμβάνετε βεβαιώσεις σπουδών, αναλυτικής βαθμολογίας, κλπ. Το γραφείο της Γραμματείας (104) βρίσκεται Σοφοκλέους 1, στον 1ο όροφο. Βεβαιώσεις σπουδών και αναλυτικές βαθμολογίες αποστέλλονται κατόπιν αιτήσεως και με ηλεκτρονικό ταχυδρομείο (secr@media.uoa.gr).

Στη διαδικτυακή διεύθυνση <http://www.media.uoa.gr/> μπορείτε να βρείτε όλες τις πληροφορίες που αφορούν στο Τμήμα (διδακτικό και διοικητικό προσωπικό, στοιχεία επικοινωνίας, δομή Τμήματος, Εργαστήρια, κλπ.)

Στον ιστοχώρο του ΕΚΠΑ και πιο συγκεκριμένα στη σελίδα <http://www.uoa.gr/foithtes.html> μπορείτε να αναζητήσετε πληροφορίες που αφορούν σε όλες τις υπηρεσίες που προσφέρονται στους φοιτητές του ΕΚΠΑ.

Είναι σημαντικό να παρακολουθείτε τις ανακοινώσεις των διδασκόντων και της Γραμματείας, οι οποίες αναρτώνται στον **Πίνακα Ανακοινώσεων** στη διεύθυνση

<http://eclass.uoa.gr/modules/announcements/?course=MEDIA252>

Υπάρχει η δυνατότητα να λαμβάνετε ενημέρωση μέσω email για όλες τις ανακοινώσεις με μια απλή εγγραφή στη συγκεκριμένη σελίδα και θα σας συνιστούσαμε να το κάνετε, ώστε να μην χάνετε καμία ανακοίνωση.

Η **βιβλιοθήκη** της Σχολής στεγάζεται στο κτήριο επί της οδού Αιόλου 42-44 & Κολοκοτρώνη και μπορείτε να την αναζητήσετε στο facebook (Βιβλιοθήκη Σχολής ΟΠΕ).

Με την εγγραφή σας, λαμβάνετε έναν **αριθμό μητρώου** (ΑΜ), ο οποίος σχηματίζεται ως εξής:

9983 20ΧΧ ΧΧΧΧΧ

(κωδικός Τμήματος ΕΜΜΕ) (χρονολογία εγγραφής στο Τμήμα) (πενταψήφιος προσωπικός αριθμός)

Χρησιμοποιώντας τον ΑΜ σας και τον αριθμό του δελτίου ταυτότητάς σας εγγράφεστε στις ηλεκτρονικές υπηρεσίες του ΕΚΠΑ, δημιουργώντας έναν λογαριασμό στην διεύθυνση.

<https://webadm.uoa.gr>

Όταν ολοκληρώσετε την εγγραφή σας θα παραλάβετε έναν αριθμό πρωτοκόλλου της αίτησής σας, καθώς και έναν αριθμό PIN που θα σας χρησιμεύσουν στην ενεργοποίηση του λογαριασμού σας. Σε διάστημα μίας ή δύο εργάσιμων ημερών, η αίτησή σας ελέγχεται από τη Γραμματεία του Τμήματος και, εφόσον όλα τα στοιχεία είναι σωστά, εγκρίνεται. Στη συνέχεια, θα πρέπει να κάνετε "Ενεργοποίηση Λογαριασμού (μέσω PIN)".

Για να εκδώσετε την ακαδημαϊκή σας ταυτότητα (πάσο) επισκέπτεστε τη διεύθυνση <http://academicid.minedu.gov.gr>. Εκτός από το όνομα χρήστη (με τη μορφή smeΧΧΧΧΧΧ) και το pin σας, θα χρειαστεί να ανεβάσετε μια φωτογραφία σε ψηφιακή μορφή. **Προσοχή**: η φωτογραφία πρέπει να είναι **τύπου αστυνομικής ταυτότητας**, διαφορετικά δεν θα εγκρίνεται από τη Γραμματεία.

Παράλληλα θα πρέπει να εγγραφείτε στην πλατφόρμα **eclass.uoa.gr**,ώστε να έχετε πρόσβαση στο υλικό που αναρτούν οι διδάσκοντες για τα μαθήματα που παρακολουθείτε.

Δύο φορές τον χρόνο όλοι οι εγγεγραμμένοι φοιτητές οφείλουν να δηλώσουν τα μαθήματα στην πλατφόρμα **my-studies.uoa.gr**, προκειμένου να έχουν δικαίωμα να εξεταστούν στα μαθήματα του εξαμήνου κατά την τρέχουσα και την επαναληπτική εξεταστική περίοδο. Οι δηλώσεις πραγματοποιούνται μεταξύ Οκτωβρίου και Νοεμβρίου για την εξεταστική Φεβρουαρίου (αφορά μαθήματα του χειμερινού εξαμήνου) και μεταξύ Μαρτίου και Απριλίου για την εξεταστική Ιουνίου (αφορά μαθήματα του εαρινού εξαμήνου), ενώ η εξεταστική Σεπτεμβρίου είναι επαναληπτική των δύο προηγουμένων και στην εξεταστική αυτή ισχύουν οι δηλώσεις χειμερινού και εαρινού εξαμήνου. Για να επιβεβαιώσετε ότι έχει καταχωρηθεί σωστά η δήλωσή σας στο σύστημα my-studies, σας συστήνουμε να καλείτε τηλεφωνικώς τη Γραμματεία του Τμήματος πριν την λήξη της προθεσμίας δηλώσεων. Στην πλατφόρμα my-studies.uoa.gr μπορείτε, επίσης, να βλέπετε τις βαθμολογίες σας.

Τηλέφωνο Γραμματείας: 210-3689405, Γιάννης Δρόσος mail: secg@media.uoa.gr